A Na vei leqa eso ka vakavuna duiyaloyalo:
· Tatawasewase kei na veisisivi.
· Na leqa cava eya tu ena Lotu mai Koronica? (1 Koro. 1:12)?
· E vuqa na iliuliu era sa veiqaravi oti e Koronica, ka ra sa tiko na noda liuliu taleitaki o ira yadua na leweni lotu (Paula, Apolosi kei Pita..) Sa yaco kina mera sa tekivu veibataka vakaleweni lotu (1 Koro 1:11)
· Era sega ni vakila tiko ni ra vunautaka tiko edua ga na utukutuku o ira na iliuliu, era sa lai raica sara na vei ka e sega na kena yaga. (1 Koro 3:5-8)
· Sa tekivu me vakilai ena loma ni soqosoqo lotu (1 Koro 3:3) Na duiyaloyalo sa vakilai ena gauna ni Vakayakavi Ni Turaga (1 Koro 11:33) sa ra yaco sara mera sa kauta cake ki na mataveilewai (1 Koro 6:1). 
B Na kena maroroi na Duavata:
· Duavata vei Jisu.
· E tu beka vei Karisito na bula ni veiwasei? E vakoti beka o Paula ena kauveilatai ena vukumudou? Se dou sa papitaisotaki beka ena yaca i Paula? (1 Koro 1:13). E gadreva o Paula me ra vakananuma e vica na taro qo.
· Na duavata e rawati ga ena gauna eda ciqomi Jisu kina me noda Turaga. E sega ni rawati na duvata ena kena vakamuri eso na vakanananu nei dua na tacimu se wekamu se na vakamuria edua na ikumukumu.
· Ia na duvata kei Jisu e sega ni kena ibalebale meda tautauvata kece tu. E sega ni kena inaki me duavata kece na noda rai ena dua na ka, se me dua ga na noda ivakarau ni bula.
· Na vei duidui lalai ena noda rai, duidui ni solisoli eda vakalougatataki kina, ni ra vakayavutaki vei Karisito, ena sega ni kauta mai na duiyaloyalo, ia ena vakatubura na duavata. (1 Koro 12:12-13, 25, 27)
· Na Duavata ena Soqosoqo Lotu e rawa ga ni sa da vakamatea na “au” ka da bula ga vei Jisu.
· Vuku kei na Yalomatua.
· E vakatokai ira na lotu vou o Paula me ra vagonegonea ka vakayago (1 Koro 3:1) O ira na leweni Lotu vaka oqo era vakanamata vakatabaki dua ena tamata ka sega ni vei Jisu.
· Ni sa vakatabaki dua na rai vua edua ga na liuliu ka ra sega ni kauwaitaki na kena vo, sa na tekivu kina na tawase. Oqo na vua ni vakagonegonea. Oya na vuna e sureti keda kina o Paula meda matua cake mai vei Karisito. (1 Koro 2:6)
· Vagonegonea : Era sa vaka ga na gone. (1 Koro 3:1). Era bula ena sucu (1 Koro 3:2) Era vakayago (1 Koro 3:3). Era malele ena noda ile na tani. ( 1 Koro 3:4)
· Matua : Era sa matua (1 Koro 14:20) Era kania na kakana dina. (Iperiu 5:14). Era sa vakayalo ( 1 Koro 2:13) Era sa rawa ni vakila na veika vakayalo (1 Koro 2:14)).
· Veiqaravi kei na Yalo malua vakaoti
· Me vaka ga na gauna oqo, na Lotu ena matai ni senijiuri eya tawase tu ena vei ka vakapolitiki, veivakavuvuli eso, lotu kei na veivakabauta tale eso. E rawa vaka cava meda tarova na veivakasama vaka oqo me ra curuma mai na soqosoqo lotu ka vakavuna na tatawasewase?
· Na nodra ivakarau na veiliutaki e vakatautaki kina e vuqa na ka. O ira na iLiuliu me matata vinaka vei ira na nodra itavi vakadauniveiqaravi. Era sega ni taukena na Soqosoqo Lotu; era liutaka tiko ga ena vuku i Jisu.
· Na iLiuliu ni Lotu o Jisu, o keda kece eda dauniveiqaravi ga i Jisu. (1 Koro 4:1)
· Na dauniveiqaravi ka veiliutaki tiko edodonu me itovo vata kei na nona Turaga: mera yalo vinaka mera ka yalo malua vakaoti me rawa ni ca solia na nodra bula mera qaravi ira na tani. (Filipai 2:3-8)
· Ena qai vakacava mada na duavata ena Soqosoqo Lotu ke vaka me ra a vakaoqo kece o ira na lewena yadua ka sega ni o iratou ga na iLiuliu. 
· Rijivu I ira na iLiuliu.
· Na kena tiko eso na ikumukumu era veisisivi se veiqati tiko era muri ira tiko na iliuliu e sega ni kena ibalebale meda sa kua ni ciqomi ira. Ia ena dua na yasana, e tokona o Paula na veiqaravi nei Apolosi kei na vei ka e vakayacora e Koronica ( 1Koro 3:5-6, 4:6; 16:12).
· E dodonu mera rokovi na iliuliu era veiqaravi ena Yalo Dina (1Koro 4:2; 1 Tim 5:17) Ia kevaka era sega ni raica na veirokorokovi, e dodonu mera dina tu ga baleta ni ra kila ni sa ikoya na Kalou, ka sega ni tamata, ka na vakatulewataki koya (1 Koro 4:3-4)
· O ira na iliuliu ena Lotu Vakarisito era muria tiko na mawe ni yavai Jisu ena nodra bolea tu mera sotava na dredre ena vukudra na tacidra kei na wekadra me yacova sara na mate (1 Koro 4:11-13, 2 Koro 11:23-28)
· iLiuliu se ko ira na leweni lotu me ra mai veiba voli, ia me ra duavata ena qaravi Jisu kei na vunautaki ni tukutuku ni kauveilatai.
